**Spominski »MIKLAVŽEV« pohod do tabora ZAPADNO DOLENJSKEGA ODREDA v »JELOVKI«**

O.O. ZB za vrednote NOB Šentrupert je v počastitev 77. Obletnice ustanovitve ZDO organizirala 7. 12. 2019 pohod v partizanski tabor »Jelovka«. ZDO je bila posebna partizanska enota, ki je takrat delovala v treh bataljonih in štela 265 bork in borcev. Partizanski tabor v Jelovki je imel nared že prva ležišča 2. novembra. Sam tabor je imel v svoji sestavi 4 zemljanke, 5 šotorov, eno leseno barako, prva pomoč, kuhinjo in klavnico, razporeditev pa je razvidna iz zemljevida, ki je pritrjen na baraki, ki stoji v Jeovki.

Tabor je bil izhodišče za razne borbene akcije, imeli so tudi zelo veliko raznih aktivnosti. Za dan mrtvih 1942 so na pokopališče v Šentrupertu na grobove padlim partizanom položili cvetje. Čez šest tednov so se pri Sv. Križu udeležili tudi polnočnice. Imeli so 11 političnih mitingov in 5 mobilizacijskih sestankov. Bili so tudi kulturno ozaveščeni saj so imeli svoj pevski zbor, izdali so svoje glasilo »STENSKI ČASOPIS«, izšle so tri številke v novembru in decembru. V Taboru so varovali tudi tako imenovano »STIŠKO TEHNIKO«,to je bila tiskarna katera je bila prvotno v samostanu Stična. V eni izmed barak, ki je bila malo bolj oddaljena od centra tabora pa so si uredili tiskarno in jo poimenovali »URŠKA«. V mesecu decembru so ponatisnili več številk »Slovenskega Poročevalca« in prvo številko ženske revije »NAŠA ŽENA«. Tabor so uporabljali do 22. decembra 1942 leta.

Pohoda, ki sta potekala iz dveh smeri in sicer Šentruperta in Zaloke, nekaj pohodnikov pa je prišlo tudi iz Mirne, se je udeležilo približno 60 pohodnikov. Iz Zaloke je krenilo 15 otrok, učencev Osnovne šole Dr. Pavla Lunačka Šentrupert in vrtca Čebelica Šentrupert v spremstvu staršev in mentorice. Na začetku je Družina Ahlin za udeležence pripravila pravo pogostitev in ob tej priliki se jim zahvaljujemo. Pohod je bil organizran v okviru krožka CICI PLANINEC, potekal pa je po poti, ki so jo markirali člani Planinskega društva Polet Šentrupert. Krajša slovesnost je bila pri baraki, ki jo vzdržujejo člani ZB za vrednote NOB Šentrupert. Letošnje leto je bilo še posebej delovno, saj je bilo potrebno odstraniti več dreves, ki so ogrožale barako. S prizadevnim delom Bizjak Jureta, Boštjana Sladiča, Sandija Pirha, Lokar Toneta, Gregorčič Mirka in Kotar Toneta je uspelo "udarnikom" prostor in pot urediti in pripraviti za slovesnost. Na slovesnosti, ki so jo popestril recitatorji krožka CICI PLANINEC so se zbrali še praporščak ZB za vrednote NOB Šentrupert Sandi Pirh in člani Duletove čete iz Tržišča z dvema starodobnikoma in praporom K.O. Tržišče. Delovanje ZDO je orisal predsednik ZB za vrednote NOB Šentrupert Jurij Bizjak, razdeljene so bile tri izkaznice novosprejetim članom, podeljena pa je bila tudi zahvala Združenja borcev za vrednote NOB zaslužnemu članu Lokar Tonetu. Na koncu je otroke in vse ostale obdaroval tudi Miklavž, ki je pustil v taboru darila in sicer taka, kot so jih včasih od njega dobivali naši starši in stari starši (suho sadje, pomaračne, mandarine, bomboni in pečen parkel).

Ob prijetnem vzdušju popestrenem z partziansko muziko in prepletanju mladosti s starostjo so se udeleženci razšli v upanju, da se nasledje leto zopet srečajo.

Boštjan SLADIČ